IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Il- lallu , fl- aħħar ! Kolja fl- aħħar iltqajna ! Konna ilna ħafna nistennewk jien u ommok u fl- aħħar tfaċċajt meta ma konniex qed nistennewk . Kellek tibgħat tgħidilna li ġej . . . hekk ftehimna . . . imma mid- dehra ta' rasek int ukoll ! Insomma , issa l- aqwa li qiegħed hawn , u għalija , flok żmien il- qtil , l- Imnarja żmien it- twelid u l- ħajja . Hemm skoss pariri li nixtieq nagħtik , Kolja , sbejjaħ . Imma x' jiswa ? Missieri kien tani ħafna imma ftit minnhom ħadt . Jien u nqaċċatlek il- kurdun ħassejtni responsabbli : kont qed naqtgħek darba għal dejjem minn ma' ommok , kont qed nagħmel dak li kelli nagħmel , kont qed nagħtik l- aħħar imbutattura lejn id- dinja . Inħares lejk xi kultant meta tkun mitluf fid- dinja tiegħek li ma teżistix , u narak tinħasad kull ħin bla waqt . Il- qabla tan- nuċċali rqiq qaltli li dak kollu effett tal- ħasda li ħadt malli temmejt il- vjaġġ fil- kapsula . Ma nagħtikx tort li nħsadt daqshekk , għax ħa ngħiduha kif inhi , ma nafx hux lant li tterraq fuq dal- globu . Imma se nieqaf hawn : għamilt wegħda lili nnifsi li l- valenu li xrobt jien ma ngħaddihulekx . ( Anki jekk x' aktarx għad jgħaddihulek ħaddieħor . ) Ma' xiex naqbad inxebbhek ? Ma' għasfur li għad irid jagħmel l- ewwel titjira bi ġwenħajh ? Ma' mewġa żgħira li taraha ġejja lejk bil- kalma , li tasal fejnek , tmissek u ċċaqilqek bil- ħlewwa ? Ma' xiex naqbad inxebbhek ? Kemm int żgħir , Madonna ! : - ) U minkejja daċ- ċokon u l- kobor esaġerat tiegħi , inħossni nintilef fik , Kolja . Nerġa' nġib quddiem għajnejja l- ewwel xbieha diġitali tiegħek li rajt : ċappa , żliġa b' ponta fin- nofs tħabbat bis- saħħa kollha . Dakinhar rajtek iddeformat u abjad u iswed . U issa , int u tixher ma' wiċċi , narak roża u l- forma tixbah perfettament lil dik li għandna aħna . U nħossni nintilef , Kolja , nintilef fik . Ħornijiet Le mhux għalik qegħdin ipaqpqu hemm barra ; mhux biex jagħtuk merħba llum li ġejt fid- dar tiegħek . Tilfu l- Ingliżi xi siegħa ilu . Tippruvax tifhem , il- bluha m' għandekx tifhimha imma tidħaq biha . Upps , ksirt il- wegħda li ma ngħaddilekx veleni . . . Il- qabla tal- malju oħxon Il- qabla tal- malju oħxon qaltli : ara , sur Immanuel , dan l- isbaħ poeżija li għamilt . Imma int mintix poeżija , Kolja . Il- poeżiji mimlijin spirtu imma ma tmisshomx . Ma tistax tmisshom anki jekk imissuk huma . Ara lilek , nista' mmissek , u xi darba , Kolja , għad ninżlu fl- ilma u narak tieħu gost . Il- poeżija ma tagħtix gost , tagħti pjaċir mgħarraq fin- niket . Bloggata oħra ta' imtellgħa Xi ġmiel ta' ritratt ! U l- kliem sabiħ , mimli emozzjoni . . . nifraħlek Manuel ! ! Min jaf kemm qed titbissem bħalissa ! Prosit , Immanuel , u merħba lil Kolja ! Xi ġmiel ! Awguri mill- qalb . Awguri u l- isbaħ xewqat ! Xi ġmiel Immanuel ! : ) Awguri mill- qalb ħabib ! Id- don is- sabiħ ! Prosit sieħeb , prosit kbira . Nittama li la tikber - xi darba , x' imkien - il- papa' jlaqqghana . Ma nafx x' naqbad ngħid għajr : " Awguri ! " . xxx Awwissu niġi nzurkom . . u jekk mintix se tgħaddilu veleni , trawmux iżomm mal- Hibs Maaaaaaa . . . kemm hu ħelu ! Hajr lil kulħadd ! Nifrahlek għall- membru l- ġdid fil- familja tiegħek Immanuel ; ) prosit u nammira ħafna il- kitba tiegħek . prosit mill- ġdid . Jien u Nikol , ftit wara l- funeral ta' missieri , 1/5/2007